**Weboldal – Jedlik Ányos Gépipari és Informatikai Technikum és Kollégium**

A forrásban található egy befejezetlen reszponzív oldal, amely bemutatja a Jedlik Ányos Technikumot! A mintának és leírásnak megfelelően módosításokat kell elvégeznie a weboldalakon és a hozzátartozó CSS stíluslapon!

Nyissa meg a jedlik.html, style.css állományokat és a feladatleírásnak megfelelően végezze el a módosításokat!

1. A weboldalak karakterkódolása utf-8 legyen és állítsa be az oldalak nyelvezetét magyarra! A böngésző fülön megjelenő cím *Győri SZC Jedlik Ányos Gépipari és Informatikai Technikum és Kollégium* legyen!
2. A Bootstrap stíluslap hozzá lett csatolva a weboldalakhoz, de sajnos a style.css stíluslap nem! A weboldalak fejrészében helyezzen el hivatkozást a css mappában található style.css stíluslapra a már meglévő Bootstrap stíluslap hivatkozása alá!
3. Készítsen egy *fejlec* azonosítójú keretet a weboldal fejlécebe! Szúrja be a *logo.webp* képet, a kép legyen reszponzív, valamint lássa el a *fejleckep* osztálykijelölővel! Ha a képet nem sikerül betölteni, vagy ha a kép fölé visszük az egeret, akkor az *Iskolánk logója* felirat jelenjen meg!
4. Hozzon létre egy újabb kártyát a *Zrínyi Ilona matematikaverseny országos döntő* és a *2024-ben is a top 10-ben* kártyák közé, alkalmazza ugyanazokat az osztálykijelölőket! A kártya címének állítsa be a *WRO budapesti forduló* szöveget! A kártya szövegét megtalálja a *forras.txt*-ben! A kártya képének a *wro.jpg*-t állítsa be!
5. Adjon hozzá egy új sort a táblázat aljához! Szúrjon be képet a mintának megfelelően, a kép neve: *kottrarichard.jpg!* A mintának megfelelően másolja be a szövegeket a megfelelő helyre, a nevet alakítsa félkövérré!
6. A szoftverfejlesztő és -tesztelő képzés szövegét megtalálja a *forras.txt*-ben, a mintának megfelelően illessze a megfelelő helyre!
7. Hajtsa végre a stíluslapon a következő módosításokat!
   * A *fejlec* azonosítójú keretet igazítsa középre, állítson be 5 képpontos külső margót felülre és alulra!
   * A navbar háttérszínét módosítsa *rgb(0, 0, 80)* színkódúra, valamint kerekítse 20 képponttal!
   * Állítson be *rgb(252, 255, 223)* háttérszínt a weboldalnak, valamint módosítsa az alapértelmezett betűszínt feketére!
   * A kettes szintű címek stílusát módosítsa a következők szerint:
     + A betűméret legyen *1.3rem* nagyságú, formázza félkövérre, valamint állítson be Arial betűstílust!
   * A táblázatnak állítson be 2 képpontos folytonos vonalú fekete szegélyt.
   * A *card* osztálykijelölőjű elemeket lássa el 10 képpontos margóval, valamint állítson be *18rem*-es szélességet. Ha a kártya fölé visszük az egeret, akkor a háttérszín módosuljon *whitesmoke* színűre!